Ποιος Θέλει Να Γίνει Εκατομμυριούχος

Προβολή

Το τηλεπαιχνίδι ξεκίνησε να προβάλλεται τον Οκτώβριο του 1999 στο Mega Channel, όπου προβαλλόταν μέχρι το φθινόπωρο του 2002 (με τις επαναλήψεις). Το φθινόπωρο του ίδιου έτους, την προβολή του πήρε η ΝΕΤ, ως το φθινόπωρο του 2004 (με τις επαναλήψεις). Την τηλεοπτική σεζόν 2004-2005, ο Εκατομμυριούχος δεν προβλήθηκε καθόλου. Επανήλθε το φθινόπωρο του 2005, στον Alpha TV, με τον Θοδωρή Αθερίδη, καινούργια ποσά και μια καινούργια βοήθεια. Η προβολή του στον Alpha, διήρκεσε από το φθινόπωρο του 2005 ως τον Ιούνιο του 2006. Από τον Ιούνιο του 2006 ως το Νοέμβριο του 2006, προβάλλονταν σε επανάληψη επεισόδια της σεζόν 2005-2006, πάλι από τον Alpha.

Παιχνίδι

Ο παίκτης έπρεπε να απαντήσει σωστά σε 15 ερωτήσεις για να κερδίσει 50.000.000 δραχμές μέχρι το 2001, €150.000 μέχρι το 2004 και €250.000 το 2005-2006. Για κάθε ερώτηση, υπήρχαν τέσσερις πιθανές απαντήσεις, με μία μόνο σωστή. Ο παίκτης, για να κερδίσει το χρηματικό ποσό, είχε στην διάθεσή του τρεις βοήθειες:

50-50

Με αυτή την βοήθεια, απομακρύνονταν οι δύο από τις 3 λάθος απαντήσεις, αφήνοντας την σωστή και μία λάθος απάντηση. Πολλές φορές, αυτή η βοήθεια οδηγούσε σε αδιέξοδο, διότι ο παίκτης πριν πάρει την βοήθεια, αφηρημένος έλεγε ότι ήταν μεταξύ δύο απαντήσεων, και έτσι το "τέρας", όπως αποκαλούνταν ο υπολογιστής με τις ερωτήσεις, του άφηνε τουλάχιστον μία από τις δύο που είχε αναφέρει. Το 2006 όμως, όπως σε όλες τις άλλες χώρες, οι δύο επιλογές που θα απομακρύνονταν, ήταν επιλεγμένες πριν την έναρξη του παιχνιδιού.

Τηλέφωνο

Με αυτή την βοήθεια, ο παίκτης μπορούσε να καλέσει κάποιον για να ζητήσει την βοήθειά του πάνω στην ερώτηση. Ο καλούμενος είχε τριάντα δευτερόλεπτα για να απαντήσει στην ερώτηση.

Κοινό

Κατά την μαγνητοσκόπηση, υπήρχε ζωντανό κοινό στο στούντιο, και κάθε μέλος του κοινού είχε ένα μικρό χειριστήριο. Ο παίκτης μπορούσε να ζητήσει την άποψη του κοινού, και τα μέλη του κοινού πατούσαν το ανάλογο κουμπί στο χειριστήριό τους (Α, Β, Γ, Δ για τις τέσσερις επιλογές αντιστοίχως.)

Αλλαγή ερώτησης

(Μόνο τη σεζόν 2005-2006 στον Alpha TV) Επέτρεπε στον παίκτη να αλλάξει την ερώτηση με μία άλλη, αλλά θα έπρεπε να θυσιάσει μία από τις άλλες του βοήθειες. Μπορούσε να αποκτήσει αυτήν την βοήθεια αφότου είχε απαντήσει σωστά στην 5η ερώτηση. Αν ο παίκτης είχε ξοδέψει όλες τις βοήθειες μέχρι την 5η ερώτηση, η βοήθεια αυτή δεν του ήταν διαθέσιμη, γιατί δεν είχε βοήθεια να θυσιάσει. Επίσης, αν χρησιμοποιούσε τις τρεις βοήθειες και ενώ είχε τη δυνατότητα αλλαγή ερώτησης, δε θα μπορούσε πάλι να χρησιμοποίησει αυτή τη βοήθεια, γιατί δεν είχε βοήθεια να θυσιάσει.

Ποσά

Τα παρακάτω ποσά δεν είναι αθροιστικά. Π.χ. αν ο παίκτης απαντούσε σωστά στην δεύτερη ερώτηση, είχε κερδίσει συνολικά 200€ και όχι 100€+200€. Επίσης, αν δεν απαντούσε σωστά έως την 5η ερώτηση, έφευγε χωρίς να κερδίσει χρήματα.
Αν ο παίκτης απαντούσε σωστά στην 5η ερώτηση, το ποσό αυτό θα το κέρδιζε σίγουρα, το λεγόμενο Μικρό μαξιλάρι. Το ίδιο συμβαίνει και με την 10η ερώτηση, το λεγόμενο Μεγάλο μαξιλάρι (π.χ. αν απαντούσε λάθος στην 12η ερώτηση, θα κέρδιζε το ποσό της 10ης ερώτησης).
Τα ποσά διαφοροποιήθηκαν κατά τις παρακάτω χρονολογίες, λόγω της κατάργησης της δραχμής, και του νέου καναλιού μετάδοσης (Από την ΝΕΤ στον Alpha), ως εξής:

Οκτώβριος 1999 (Πρώτη εβδομάδα προβολής)

Μόνο για την πρώτη εβδομάδα προβολής του τηλεπαιχνιδιού ίσχυσαν τα παρακάτω ποσά 
(Τα νούμερα στην παρένθεση είναι τα ανάλογα ποσά σε ευρώ)

Μετάδοση: Mega Channel

Παρουσιαστής: Σπύρος Παπαδόπουλος
Ερώτηση 15η 50.000.000 δραχμές (146.735€)

Ερώτηση 14η 25.000.000 δραχμές (73.367€)

Ερώτηση 13η 12.000.000 δραχμές (35.216€)

Ερώτηση 12η  6.000.000 δραχμές (17.608€)

Ερώτηση 11η  3.000.000 δραχμές (8.804€)
Ερώτηση 10η  2.000.000 δραχμές (5.869€) (Μαξιλαράκι)

Ερώτηση  9η  1.000.000 δραχμές (2934€)

Ερώτηση  8η    600.000 δραχμές (1.760€)

Ερώτηση  7η    300.000 δραχμές (880€)

Ερώτηση  6η    150.000 δραχμές (440€)
Ερώτηση  5η    100.000 δραχμές (293€) (Μαξιλαράκι)

Ερώτηση  4η    70.000 δραχμές (205€)

Ερώτηση  3η    40.000 δραχμές (117€)

Ερώτηση  2η    30.000 δραχμές (88€)

Ερώτηση  1η    20.000 δραχμές (58€)

1999-2002

(Τα νούμερα στην παρένθεση είναι τα ανάλογα ποσά σε ευρώ)

Μετάδοση: Mega Channel

Παρουσιαστής: Σπύρος Παπαδόπουλος
Ερώτηση 15η 50.000.000 δραχμές (146.735€)

Ερώτηση 14η 24.000.000 δραχμές (70.432€)

Ερώτηση 13η 12.000.000 δραχμές (35.216€)

Ερώτηση 12η  6.000.000 δραχμές (17.608€)

Ερώτηση 11η  3.000.000 δραχμές (8.804€)
Ερώτηση 10η  2.000.000 δραχμές (5.869€) (Μαξιλαράκι)

Ερώτηση  9η  1.600.000 δραχμές (4.695€)

Ερώτηση  8η    800.000 δραχμές (2.347€)

Ερώτηση  7η    600.000 δραχμές (1.760€)

Ερώτηση  6η    400.000 δραχμές (1.173€)
Ερώτηση  5η    200.000 δραχμές (586€) (Μαξιλαράκι)

Ερώτηση  4η    150.000 δραχμές (440€)

Ερώτηση  3η    100.000 δραχμές (293€)

Ερώτηση  2η     75.000 δραχμές (220€)

Ερώτηση  1η     50.000 δραχμές (146€)

2002-2004

Μετάδοση: Από τον Ιανουάριο του 2002 στο Mega Channel, και από το φθινόπωρο του 2002 στη ΝΕΤ.

Παρουσιαστής: Σπύρος Παπαδόπουλος
Ερώτηση 15η 150.000 €

Ερώτηση 14η  80.000 €

Ερώτηση 13η  40.000 €

Ερώτηση 12η  20.000 €

Ερώτηση 11η  10.000 €
Ερώτηση 10η   5.000 € (Μαξιλαράκι)

Ερώτηση  9η   4.000 €

Ερώτηση  8η   2.000 €

Ερώτηση  7η   1.500 €

Ερώτηση  6η   1.000 €
Ερώτηση  5η     500 € (Μαξιλαράκι)

Ερώτηση  4η     400 €

Ερώτηση  3η     300 €

Ερώτηση  2η     200 €

Ερώτηση  1η     100 €

2005-2006

Μετάδοση: Alpha TV

Παρουσιαστής: Θοδωρής Αθερίδης
Ερώτηση 15η 250.000 €

Ερώτηση 14η 100.000 €

Ερώτηση 13η  50.000 €

Ερώτηση 12η  20.000 €

Ερώτηση 11η  10.000 €
Ερώτηση 10η   7.500 € (Μαξιλαράκι)

Ερώτηση  9η   5.000 €

Ερώτηση  8η   3.500 €

Ερώτηση  7η   2.000 €

Ερώτηση  6η   1.500 €
Ερώτηση  5η   1.000 € (Μαξιλαράκι)

Ερώτηση  4η     500 €

Ερώτηση  3η     300 €

Ερώτηση  2η     200 €

Ερώτηση  1η     100 €
Ο παίκτης, αν δε γνώριζε την απάντηση στην ερώτηση που του τύχαινε, είχε τη δυνατότητα να σταματήσει, κερδίζοντας το ποσό που είχε συγκεντρώσει ως εκείνη την στιγμή. Για παράδειγμα, ένας παίκτης που δεν μπορούσε να απαντήσει στην 9η ερώτηση και δεν είχε πλέον βοήθειες (ή είχε βοήθειες και δεν ήθελε να τις χρησιμοποιήσει - στην πράξη απίθανο), είχε τη δυνατότητα να σταματήσει, παίρνοντας τα λεφτά που έχει κερδίσει στην προηγούμενη ερώτηση - εδώ στην 8η, όπου το διάστημα 1999-2001 θα κέρδιζε 800.000 δραχμές, το 2002-2004 θα κέρδιζε 2.000 € και το 2005-2006, στον Alpha TV, θα κέρδιζε 3.500 €.

Περιοδικό Τηλεθεατής

Από το 1999 ως το 2002, κάθε Παρασκευή έβγαινε, μαζί με το περιοδικό Τηλεθεατής, μια κάρτα του τηλεπαιχνιδιού, που έγραφε Παίξτε και κερδίστε!.
Όσοι αγόραζαν την κάρτα μαζί με το περιοδικό, είχαν την δυνατότητα να κερδίσουν λεφτά. Ενδεικτικά, όσοι πήραν τις κάρτες, έβρισκαν 15 ποσά, όπου στο καθένα αντιστοιχούσε σε μια σειρά από νούμερα, από το 101 ως το 235. Σε κάθε επεισόδιο (Δευτέρα-Παρασκευή), εμφανίζονταν 14 νούμερα από όλα αυτά (Κάθε φορά και διαφορετικά νούμερα). 14 (τα νούμερα) επί 5 (οι μέρες της εβδομάδας) έχουμε συνολικά 70 νούμερα ανά εβδομάδα. Εάν κάποιο από τα νούμερα που έδειχνε ο παρουσιαστής, αντιστοιχούσε στην κάρτα, τότε ο άνθρωπος που είχε την κάρτα το σημείωνε. Εάν στο τέλος των πέντε ημερών (Δηλαδή και στο τέλος του επεισοδίου της Παρασκευής), είχε κάποιος συμπληρώσει όλους τους αριθμούς που αντιστοιχούσαν σε κάποιο ποσό της κάρτας, τότε κέρδιζε το συγκεκριμένο ποσό.